NRI મહિલાની હત્યાનો કેસ લગભગ બ્લાઇન્ડ હતો. ગોત્રી પોલીસ સ્ટેશન સાથે તપાસમાં સ્થાનિક ક્રાઇમ બ્રાન્ચ પણ જોડાઇ. સંખ્યાબંધ શકમંદોની પુછપરછ કરાઇ. હવે ક્રાઇમ બ્રાન્ચ અને સ્થાનિક પોલીસ વચ્ચે આ ચકચારી હત્યા કેસનો ભેદ ઉકેલવાની ‘હેલ્ધી હરીફાઇ’ જામી. અખબારો પણ NRIવૃધ્ધાની હત્યાના કેસમાં પોલીસ ફિફા ખાંડતી હોવાના સમાચારો મોટા હેડિંગ સાથે પ્રસિધ્ધ કરી રહ્યાં હતા. જેના કારણે પોલીસ પર હત્યા કેસનો ભેદ ગમેતે ભોગે ઉકેલવા દબાણ વધી રહ્યું હતુ.